13. ΠΡΟΕΔΡΙΚΟΝ ΔΙΑΤΑΓΜΑ της 17/22 Μαρτ. 1933 Περί υπολογισμού τέλους χαρτοσήμου κατά την συνομολόγησιν οριστικής συμβάσεως εν σχέσει προς το δια προσυμφώνου καταβληθέν τέλος χαρτοσήμου. Εκδίδεται κατά το άρθρ. 13 παρ. 1 ζ΄ του κώδικος περί τελών χαρτοσήμου(ανωτ. αριθ. 10). Άρθρον μόνον.-Εις ας περιπτώσεις, κατ’ εφαρμογήν της διατάξεως της παρ. 1 ζ΄ του άρθρ. 13 του Δ. 28/28 Ιουλ. 1931, περί κώδικος των νόμων περί τελών χαρτοσήμου, λαμβάνει χώραν οιαδήποτε καταβολή είτε λόγω αρραβώνος είτε άλλως πως, το δια το ποσόν ταύτης καταβαλλόμενον προσθέτως αναλογικόν τέλος χαρτοσήμου εκπίπτεται κατά την συνομολόγησιν της οριστικής συμβάσεως, ήτις χαρτοσημαίνεται δια του υπολοίπου τέλους χαρτοσήμου, εφ’ όσον δε δια το υπόλοιπον τούτο τέλος και μέχρι συμπληρώσεως του ποσού των (1000) «1500» δραχμών συμβαίνει να μην υφίσταται κλάσις χαρτοσήμου αντίστοιχος προς το καταβλητέον ποσόν τέλους, γίνεται χρήσις του χαρτοσήμου της εγγυτέρας κλάσεως συμπληρουμένου δια της χρήσεως κινητού επισήματος αναλόγου αξίας. Το εντός « » ποσόν τίθεται αντί του εντός ( ) κατόπιν της υπό του Α.Ν. 1578/1939 (κατωτ. αρ. 19) γενομένης ενοποιήσεως των τελών χαρτοσήμου. 